VÝZVA NA PREDKLADANIE PONÚK

k zákazke vykonávanej v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, s názvom:

**„Vybudovanie kultúrno-oddychovej zóny v obci Ľubá“**

**Druh zákazky:** Stavebné práce

**Verejný obstarávateľ:**

Úradný názov: Obec Ľubá

IČO: 00309052

Poštová adresa: Obec Ľubá č.79,

PSČ: 943 53

Mesto/obec: Ľubá

Štát: Slovenská republika

Kontaktná osoba: Silvia Esztergályosová

Telefón: 0367520660

E-mail: obecluba@mail.t-com.sk

Adresa hlavnej stránky verejného obstarávateľa (URL): <http://www.luba.ou.sk>

**Predmet zákazky**

**1. Názov zákazky** **„Vybudovanie kultúrno-oddychovej zóny v obci Ľubá“**

**2. Druh zákazky a miesto vykonania stavebných prác:**

 Zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

Miesto vykonania stavebných prác: *Obec Ľubá – parcela registra “C“: 250/1, 250/2*

**3. Stručný opis zákazky:**

Predmetom tejto výzvy je vykonanie nasledovných prác:

*Búracie práce:*

Odstránenie starého objektu a stavebnej sute – Objekt nachádzajúci sa na mieste realizácie bude z bezpečnostného a estetického hľadiska demolovaný a následne sa vyčistí celé parcela od stavebnej sute a komunálneho odpadu.

*Terénne úpravy:*

Po odstránení stavebnej sute sa požaduje vyrovnanie terénu, vykosenie voľných priestranstiev, odstránenie prútia. Následne sa vytvorí spevnená plocha pomocou zámkovej dlažby.

Podrobný rozsah prác je uvedený v prílohe č.1 - neocenený zozname položiek.

Uchádzač musí predložiť ponuku **na celý predmet zákazky** v požadovanom rozsahu, obsahu a kvalite a za podmienok uvedených v tejto zmluve aj jej prílohách. Nie je prípustné rozdelenie predmetu zákazky.

Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

CPV kód:

45110000-1 - Búranie budov a demolačné práce a zemné práce

45111000-8 - Demolácie, úpravy staveniska a vyčisťovacie práce

45111200-0 - Úpravy staveniska a vyčisťovacie práce

**4. Celkový rozsah:** v zmysle prílohy č.1

**5. Predpokladaná hodnota zákazky bez DPH:**

 Hodnota: **18 000 ,- EUR** **bez DPH**

V prípade, ak ponuková cena uchádzača vrátane DPH bude neprimerane vyššia ako predpokladaná hodnota zákazky určená verejným obstarávateľom s DPH, môže verejný obstarávateľ považovať takúto ponuku za neprijateľnú a má právo neprijať ju a zrušiť tento postup výberu dodávateľa služby.

**6. Trvanie zmluvy, typ zmluvy**

Lehota vykonania diela: **3 mesiac odo dňa odovzdania staveniska.**

Predpokladaný začiatok realizácie: **4/2017**

Predpokladaný koniec realizácie: **6/2017**

S úspešným uchádzačom uzatvorí verejný obstarávateľ na predmet zákazky zmluvu o dielo podľa Obchodného zákonníka č. 513/1991 Zb. v znení neskorších predpisov a doplnkov - návrh zmluvy je súčasťou výzvy. Uchádzač nie je oprávnený meniť ani dopĺňať obchodné podmienky, stanovené verejným obstarávateľom, ktoré sú súčasťou tejto zmluvy.

**7.Podmienky účasti, obsah ponuky**

7.1. Uchádzač predloží v ponuke doklad o oprávnení poskytovať službu, ktorý zodpovedá predmetu zákazky – *výpis z obchodného registra na* ***právne účely***

7.2. Minimálne údaje za stavbyvedúceho: *osvedčenie stavbyvedúceho s odborným zameraním vzťahujúcim sa na predmet zákazky* - *overená fotokópia osvedčenia*

7.3 **Súčasťou ponuky uchádzača teda musí byť:**

1. Doklady v zmysle bodu 7.1 a 7.2.
2. vyplnený neocenený zoznam položiek, ktorý tvorí prílohu č.1 tejto výzvy,
3. návrh zmluvy, ktorý tvorí prílohu č. 2 k tejto výzve v troch vyhotoveniach. Všetky tri vyhotovenia zmluvy musia byť podpísané oprávneným zástupcom (zástupcami) uchádzača. Na tomto obsahu návrhu zmluvy verejný obstarávateľ trvá a považuje návrh za nemenný a záväzný. Do návrhu doplní uchádzač svoje identifikačné údaje a cenu za predmet zákazky a podpíše ho oprávnená osoba uchádzača.

V prípade, ak uchádzač nedodrží text návrhu zmluvy, na ktorom verejný obstarávateľ trvá alebo vôbec nepredloží návrh zmluvy, nebude táto ponuka zahrnutá do vyhodnotenia.

V prípade, ak by uchádzač nepredložil doklad o oprávnení poskytovať službu, ktorý zodpovedá predmetu zákazky (fotokópiu), bude zo zákazky vylúčený.

Celá ponuka, tiež doklady a dokumenty v nej predložené musia byť vyhotovené v slovenskom jazyku alebo českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

V prípade, ak uchádzač nepredloží požadované dokumenty, bude vyzvaný na doplnenie do piatich(5) pracovných dní odo dňa obdržania žiadosti o doplnenie. V prípade nedoplnenia chýbajúcich dokladov v stanovenej lehote bude tento uchádzač vylúčený. Verejný obstarávateľ následne vyzve na doplnenie ďalšieho v poradí.

Verejný obstarávateľ je oprávnený zrušiť postup aj v prípade, ak žiaden uchádzač nepredloží požadované doklady.

**8. Kritériá na vyhodnotenie ponúk -** Najnižšia cena celkom za celý predmet obstarávania.

Verejný obstarávateľ vyberie spomedzi predložených ponúk ako úspešnú tú ponuku, ktorá splní podmienky určené verejným obstarávateľom a predmet zákazky, náležitosti ponuky a bude mať najnižšiu cenu celkom za celý predmet obstarávania. t. z., že jediným kritériom na vyhodnotenie ponúk je cena celkom za celý predmet obstarávania.

Uchádzačom navrhovaná zmluvná cena musí byť vyjadrená v Eurách. Navrhovanú cenu je potrebné určiť najviac na 2 desatinné miesta. Ak uchádzač určí jeho ponukovú cenu/ceny len na jedno desatinné miesto, platí, že na mieste druhého desatinného čísla je číslica 0. Ak uchádzač určí na viac desatinných miest ako na dve, bude jeho cena zaokrúhlená verejným obstarávateľom v zmysle všeobecne platných pravidiel o zaokrúhľovaní (t. z. od číslice 5 – vrátane sa bude zaokrúhľovať smerom nahor).

Uchádzač navrhovanú zmluvnú uvedie cenu v zmysle v prílohy č.1 tejto výzvy v nasledovnom zložení:

- jednotková cena bez DPH,

- výška DPH ( ak nie je platcom DPH uvedie 0,- € DPH) a upozorní na túto skutočnosť,

- jednotková cena vrátane DPH,

- celková cena v EUR s DPH

**9. Lehota na predkladanie ponúk uplynie: 03.04.2017 o 1500 hod..**

Ponuky spolu s dokladom o oprávnení poskytovať služby, ktorý zodpovedá predmetu zákazky (fotokópia) a zmluvou v potrebnom počte 3 vyhotovení, ktorá bude vyhotovená v súlade s týmito podmienkami – výzvou musia byť doručené v zalepenej obálke s heslom:

**„Vybudovanie kultúrno-oddychovej zóny v obci Ľubá“**

**a s nápisom „Neotvárať“.**

Ponuky je potrebné doručiť verejnému obstarávateľovi (osobne – počas prevádzkových hodín verejného obstarávateľa alebo poštou, prípadne kuriérom) pred uplynutím lehoty na predkladanie ponúk na adresu:

Obecný úrad č.79, 943 53 Ľubá, Slovenská republika

úradné hodiny verejného obstarávateľa pre potreby tejto súťaže sú:

Pracovné dni: Pondelok – Piatok od 08,00 ho 15,00 hod.

V prípade, že uchádzač predloží ponuku prostredníctvom pošty, iného doručovateľa alebo osobne, je rozhodujúci termín (t. z. hodina a deň) doručenia ponuky verejnému obstarávateľovi. Verejný obstarávateľ nenesie zodpovednosť za oneskorené doručenie ponuky (napr. poštou, kuriérom a pod.). T. z. v momente uplynutia lehoty na predkladanie ponúk musí byť ponuka skutočne doručená verejnému obstarávateľovi (nestačí odovzdanie na prepravu a pod.). Ponuky doručené po uplynutí tejto lehoty nebudú zahrnuté do súťaže, nebudú vyhodnocované a budú vrátené na adresu uchádzača naspäť neotvorené.

V prípade nepredloženia žiadnej cenovej ponuky verejný obstarávateľ zruší použitý postup a môže vyzvať na rokovanie o zmluvných podmienkach iného uchádzača.

**10. Podmienky vyhodnotenia ponúk**

10.1 Vyhodnotenie ponúk bude neverejné. Uchádzači budú informovaní o výsledku vyhodnotenia listom zaslaného prostredníctvom pošty alebo e-mailom.

10.2 Verejný obstarávateľ oznámi prijatie ponuky úspešnému uchádzačovi písomne najneskôr do **15 pracovných dní odo dňa vyhodnotenia ponúk** a v tomto termíne zároveň upovedomí neúspešných uchádzačov o tom, že v tejto zákazke neuspeli.

**11. Ďalšie informácie**

11.1 Ponuky sú viazané v lehote minimálne do **30.09.2017**.

11.2 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

11.3 Verejný obstarávateľ umožňuje skupine dodávateľov účasť vo verejnom obstarávaní v zmysle § 37 ods. 1 zákona č. č. 343/2015 Z. z. o verejnom obstarávaní a o zmene a doplnení niektorých zákonov. V prípade prijatia súťažnej ponuky skupiny dodávateľov nebude verejný obstarávateľ vyžadovať od tejto skupiny, aby vytvorili právnu formu v zmysle § 37 ods. 2 zákona č. č. 343/2015 Z. z. o verejnom obstarávaní a o zmene a doplnení niektorých zákonov. Jednotliví členovia skupiny budú zaviazaní spoločne a nerozdielne. V prípade, ak sa tejto zákazky zúčastní skupina dodávateľov, resp. ak skupina dodávateľov predloží ponuku, uvedie to vo svojej ponuke na samostatnom liste, ktorý bude podpísaný oprávnenými zástupcami všetkých členov skupiny. V tomto liste zároveň určia (splnomocnia) spomedzi seba jedného člena skupiny, s ktorým bude verejný obstarávateľ komunikovať a ktorý bude zastupovať všetkých členov skupiny v celom procese tohto verejného obstarávania a uvedú adresu, na ktorú bude verejný obstarávateľ zasielať písomnosti (napr. oznámenie o výsledku a pod.). Verejný obstarávateľ bude teda komunikovať len s určeným členom a nie so všetkými členmi skupiny. V prípade, ak uchádzačom bude skupina dodávateľov v zmysle § 37 zákona č. 343/2015 Z. z. o verejnom obstarávaní a o zmene a doplnení niektorých zákonov, návrh zmluvy, ktorý bude predkladať úspešný uchádzač - skupina bude podpísaný oprávneným zástupcom každého z účastníkov skupiny dodávateľov (člena skupiny) a v čl. I návrhu zmluvy budú uvedené údaje každého člena skupiny dodávateľov samostatne. V prípade účasti skupiny treba, aby zmluva bola podpísaná za každého člena skupiny samostatne, príp. ak bude podpisovať zmluvu splnomocnený zástupca skupiny, je potrebné predložiť plnú moc (originál alebo overenú fotokópiu), v ktorej bude výslovne uvedené, že sa plnomocenstvo vzťahuje aj na podpis zmluvy s verejným obstarávateľom.

11.4 Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.

11.5 V prípade, ak poskytovateľ nenávratného finančného príspevku na implementáciu tohto projektu neschváli tento proces verejného obstarávania a/alebo nariadi verejnému obstarávateľovi uskutočniť nové verejné obstarávanie na túto zákazku, vyhradzuje si verejný obstarávateľ právo zrušiť tento postup zadávania zákazky.

11.6 Verejný obstarávateľ je oprávnený zrušiť vyhlásený postup aj v prípade, ak:

- bude mu doručená len jedna ponuka

- bude mať dôvodné podozrenie na porušenie zákona

- predložené ponuky nebudú v napĺňať cieľ a požiadavky verejného obstarávateľa

- dôjde k zmene požiadaviek verejného obstarávateľa na zákazku, ktorá je odlišná od podmienok existujúcim v čase vyhlásenia tejto výzvy a pokračovanie tohto postupu za nezmenených podmienok by viedlo k neuskutočneniu predmetu zákazky.

**12. Podmienky financovania:**

Verejný obstarávateľ na vykonanie predmetu zákazky neposkytuje zhotoviteľovi preddavky ani zálohové platby.

Splatnosť faktúry - 30 dní odo dňa jej doručenia verejnému obstarávateľovi. Platba sa bude realizovať bezhotovostným stykom na základe vystavenej faktúry.

V obci Ľubá, 22.03.2017

 ....................................................

 Silvia Estergályosová, starostka

**Prílohy:**

Príloha č. 1 – Neocenený zoznam položiek

Príloha č. 2 – Zmluva o dielo

*Príloha č. 1 k výzve - Neocenený zoznam položiek*

|  |  |  |  |  |  |  |
| --- | --- | --- | --- | --- | --- | --- |
| **Názov položky** | **množstvo** | **Merná jednotka (ks, m2, m3 a pod)** | **Jednotková cena v EUR bez DPH** | **DPH 20%** | **Jednotková cena s DPH** | **Celková cena v EUR s DPH** |
| Odstránenie travín a tŕstia | 992 | m2 |  |  |  |  |
| Odstránenie krovín a stromov | 992 | m2 |  |  |  |  |
| Odstránenie ornice | 185,2 | m3 |  |  |  |  |
| Vodorovné premiestnenie výkopku horniny | 185,2 | m3 |  |  |  |  |
| Založenie trávnika lúčneho výsevom v rovine alebo na svahu do 1:5 | 590 | m2 |  |  |  |  |
| Úprava pláne v záre-zoch v hornine 1-4 so zhutnením | 291 | m |  |  |  |  |
| Plošná úprava terénu pri nerovnostiach terénu nad 50-100mm na svahu nad 1:5 – 1:2 | 92,6 | m2 |  |  |  |  |
| Geotextília s montážou 200 g | 320  | m2 |  |  |  |  |
| Makadámový zásyp 0-63 hr.150 mm | 49 | M3 |  |  |  |  |
| Makadámový zásyp 16-32 hr. 50mm | 16,98 | M3 |  |  |  |  |
| Makadámový zásyp 4-8Hr. 50 mm | 16,98 | M3 |  |  |  |  |
| Montáž obrubníkov | 151  | bm |  |  |  |  |
| Obrubník 100x20x5 cm | 151 | bm |  |  |  |  |
| Pokládka zámkovej dlažby | 291 | M2 |  |  |  |  |
| Zámková dlažba siváHr. 6 cm | 213 | M2 |  |  |  |  |
| Zámková dlažba hnedáHr. 6cm | 78 | M2 |  |  |  |  |
| Vnútrostavenisková doprava sutiny a vybúraných stien | 45,643 | t |  |  |  |  |
| Demolácia budovy | 70,22 | m3 |  |  |  |  |
| Spolu: |  |  |  |  |